17 



Sjagger til, medens hen paa Foraaret Kærnebideren i smaa Flokke 

 faldt over Bærrene; jeg har derfor ogsaa ladet plante adskillige 

 Kristtorn her, men man skal sørge for at faa Planter, som man 

 ved kan bære, da nogle af dem er tvekønnede, andre enkønnede. 

 Hvert Aar staar der i min Have en Del Solsikker og tæt ved dem 

 nogle Hampplanter, de sidste mindre for deres Skønheds Skyld 

 end for at tjene som Vært for en Art Gyvelkvæler; om Efter- 

 aaret, naar Solsikke og Hamp staar med Frø, er det morsomt 

 at se, hvor Mejserne, særlig Sumpmejsen, er paa Færde for at 

 faa fat i Frøet. Rundt om i Parken gror nogle Burreplanter, 

 som jeg holder Haanden over, dels fordi en stor, fritstaaende 

 Burre — og vi har Kæmpeeksemplarer paa 2 — 3 Meters Højde — 

 er en særdeles dekorativ Plante, og dels fordi den om Efter- 

 aaret faar en uanet Pragt, naar den i Toppen er besat med en 

 Stillidsfamilie, for hvilken Fugl dens Frø er en Yndlingsspise. 

 En Vinter samlede jeg nogle Burrestængler med Frø ude paa 

 Marken og stillede dem hjemme i min Have ved Foderpladsen; 

 den næste Dag havde Stillidsen, som ellers aldrig kommer til 

 Foderpladsen, fundet dem. 



Andre Foranstaltninger. Det er sjældent, at man et 

 Sted som her med Fordel kan anbringe Hvilepladser for Fugle; 

 dem er der nok af i Træer, Buske og paa Bygningerne. Der er 

 dog en Art, som villigt modtog, hvad jeg bød den, det er Is- 

 fuglen. En Dag sad en Isfugl paa en Sten ved Stranden udfor 

 mit Hus; der var lige herudfor ingen passende Hvilepladser for 

 den, og jeg slog da nogle Pæle ned i Strandkanten, havde ogsaa 

 den Tilfredsstillelse stadig derefter al se Isfuglen benytte dem. 



Et beskedent Fyrtaarn har jeg ogsaa faaet anbragt men gan- 

 ske vist ikke haft Held med at faa Fuglene til at komme der- 

 til. Da jeg boede i Haslev, stod jeg ofte paa gode Trækaftener 

 i min Have og ønskede, at jeg kunde faa anbragt en kraftig 

 Lampe højt oppe i Luften for at lyse paa de Fugleskarer, der 

 fløj over. Herovre kunde jeg faa noget i den Retning; i Sana- 

 toriets øverste Spids, Taarnet, skulde anbringes en Lampe til at 

 belyse Terrainet; jeg havde ventet mig noget af den for Fugle- 

 nes Vedkommende, da det var en kraftig Lampe paa 200 Lys, 

 der straalede godt nok ud i Luften, men Fugle trak den ikke 

 til; jeg har undertiden forsøgt at tænde den, dels i Aftener, hvor 

 jeg hørte Fugle trække over, dels i disede og taagede Aftener 



2 



